418 Euroopa Liidu Teataja 03/30. kd 32000R2371 27.10.2000 EUROOPA ÜHENDUSTE TEATAJA L 275]1 NÕUKOGU MÄÄRUS (EÜ) nr 2371/2000, 23. oktoober 2000, millega muudetakse määrust (EMÜ) nr 2358/71 seemneturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, () eriti selle artikli 8 kolmandat lõiku, võttes arvesse komisjoni ettepanekut ning arvestades järgmist: (1) — Määruse (EMÜ) nr 2358/71 artikli 8 alusel võib Soome komisjoni loa alusel ja riigi iseloomulikest kliimatingi- mustest tulenevalt anda abi rohttaimede seemne ja tera- viljaseemne teatavate koguste puhul. (2) — Soome poolt komisjonile saadetud teabe põhjal on komisjon edastanud nõukogule määruse (EMÜ) nr 2358/71 artikli 8 alusel nõutava aruande. See aruanne näitab, et aastatel 1995—1999 antud abi ei mõjutanud liikmesriikide vahelist kaubandust. Sellest tulenevalt on asjakohane jätta Soomele õigus anda komisjoni loa alusel abi rohttaimede seemne ja teraviljaseemne tootmiseks, kuid sätestada, et uus komisjoni aruanne ja vajaduse korral ettepanekud esitatakse enne 1. jaanuari 2006, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2358/71 artikli 8 viimane lõik asendatakse järgmisega: “Enne 1. jaanuari 2006 edastab komisjon Soome poolt õigel ajal esitatud teabe põhjal nõukogule aruande lubatud abi tulemustest ja lisab sellele vajaduse korral ettepanekud.” Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Luksemburg, 23. oktoober 2000 () EÜTL 246, 5.11.1971, lk 1. Määrust on viimati muudetud määru- sega (EÜ) nr 1405/1999 (EÜTL 164, 30.6.1999, lk 17). Nõukogu nimel eesistuja J. GLAVANY